लव स्टोरी हुई वायरल, कोहली को प्रपोज करने वाली क्रिकेटर की लड़की से सगाई
सुजाता और मयंक ने इंस्टाग्राम के ऑफिशियल ह्यूमन्स ऑफ बॉम्बे पर शेयर किया है। इस दौरान उन्होंने एक दूसरे को किस करते, गले मिलते, बच्चों को खिलाते हुए क्लिप शेयर की है।
समलैंगिक शादियों के बारे में तो आपने कई बार पढ़ा, सुना और देखा होगा। लेकिन क्या आपने ऐसे दो समलैंगिकों के बारे में पढ़ा है जो एक डेटिंग एप से मिलते हैं और फिर सरोगेसी से जुड़वां बच्चे पैदा करते हैं। उसके बाद बच्चों के पहले बर्थडे पर शादी करते हैं। जी हां! सुजाता और मयंक ने इसी तरह एक दूसरे का होने का फैसला किया।
स्टोरी में आगे बढ़ने से पहले अपनी राय भी बताते चलें
कई उतार-चढ़ाव के बाद की शादी
हालांकि, यह इतना आसान नहीं था। दोनों कहते हैं कि हम दोनों प्यार के उतार-चढ़ाव, पेरेंट्स की नाराजगी और समाज के रिजेक्शन से गुजरते हुए यहां तक पहुंचे हैं। वर्ष 2021 में सरोगेसी से हमें बेटा और बेटी हुए। उसके बाद से जिंदगी बदलती चली गई। हमारा प्यार और मजबूत होता चला गया।
अपनी इस कहानी को सुजाता और मयंक ने इंस्टाग्राम के ऑफिशियल ह्यूमन्स ऑफ बॉम्बे पर शेयर किया है। इस दौरान उन्होंने एक दूसरे को किस करते, गले मिलते, बच्चों को खिलाते हुए क्लिप शेयर की है।
13 साल पहले डेटिंग एप के जरिए मिले थे दोनों
मयंक और सुजाता वर्ष 2010 में एक डेटिंग एप के जरिए मिले। दोनों एक दूसरे को पसंद करने लगे। लेकिन कभी प्यार का इजहार नहीं किया। क्योंकि दिमाग में पेरेंट्स, सोसाइटी और धारा 377 को लेकर भी कई बातें चलती रहीं। लेकिन जल्द ही सुजाता ने मयंक को प्रपोज कर दिया। इसके बाद दोनों ने अपने परिवारों को मनाने का काम किया। सबसे पहले बहनें राजी हुईं उनके एक साल बाद कहीं जाकर पेरेंट्स तैयार हो पाए।
अब घर बन चुका है मैडहाउस
अब मयंक, सुजाता, जुड़वां बच्चे और उनके पेरेंट्स साथ-साथ रहते हैं। वे कहते हैं अब हमारा घर बिल्कुल मैडहाउस लगता है। सुबह होते ही कुत्ते भौंकने लगते हैं, बच्चे चिल्लाते हैं और पेरेंट्स डांटते हैं। इन सबके बीच प्यार की जीत होती है।
कोहली को प्रपोज करने वाली क्रिकेटर ने महिला से की सगाई
विराट कोहली को ऑनलाइ प्रपोज करने वाली इंग्लैंड की महिला क्रिकेटर डैनी व्याट ने बीते 2 मार्च को विमेंस फुटबॉल मैनेजर जॉर्जी हॉज से सगाई की। उन्होंने सोशल मीडिया पर अपनी प्रेमिका से सगाई करने की जानकारी शेयर की। व्याट लंबे समय से इंग्लैंड के लिए इंटरनेशनल क्रिकेट खेल रही हैं। जॉर्जी CAA स्पोर्ट्स असोसिएशन में विमेंस फुटबॉल टीम की हेड मैनेजर हैं। वह विमेंस फुटबॉल टीम को मैनेज करने के साथ टीम स्ट्रैटजी और प्लानिंग का भी ध्यान रखती हैं।
परिवार ने किया विरोध, फिर भी दो युवतियों ने मंदिर में कर ली शादी
समलैंगिक शादी की एक घटना हाल ही में बिहार के बक्सर में हुई। डुमरांव के डुमरेजनी मंदिर में आर्केस्ट्रा में काम करने वाली दो युवतियों ने शादी रचायी। परिवार के विरोध भरे स्वर के बावजूद उन्होंने यह कदम उठाया और एक दूसरे के साथ जीने मरने की कसमें खायी।
अनुमंडल में समलैंगिक तरीके की यह पहली शादी है।
आर्केस्ट्रा पार्टी के संचालक लालजी के मुताबिक अनिशा का परिवार इस शादी से सहमत है जबकि पायल का परिवार इसका विरोध कर रहा है।
7 साल की दोस्ती के बाद गुरुग्राम में दो लड़कियों ने एक-दूसरे के साथ रचाई शादी
दो साल पहले गुरुग्राम की दो सहेलियों ने एक मंदिर में जाकर एक दूसरे के साथ शादी कर ली थी। दोनों की उम्र महज 20 साल और 21 साल ही है।
दोनों पिछले 7 साल से दोस्त थीं। पटौदी क्षेत्र की रहने वाली इन दोनों लड़कियों को पढ़ाई करते-करते एक दूसरे से प्यार हो गया था।